কোরআনের বর্ণনা অনুযায়ী আল্লাহ পৃথিবীর প্রথম মানব হিসেবে আদমকে সৃষ্টি করেন। আর তাকে পাঠানোর উদ্দেশ্য হচ্ছে পৃথিবীতে আল্লাহর খলীফা নিয়োগ করা। আল্লাহ যখন ফেরেশতাদেরকে জানালেন যে তিনি পৃথিবীতে তার প্রতিনিধি নিয়োগ দিতে যাচ্ছেন তখন ফেরেশতাগণকে বললেন, "আমি পৃথিবীতে একজন প্রতিনিধি বানাতে যাচ্ছি। তখন ফেরেশতাগণ বলল, আপনি কি পৃথিবীতে এমন কাউকে সৃষ্টি করবেন যিনি দাঙ্গা-হাঙ্গামার সৃষ্টি করবে এবং রক্তপাত ঘটাবে? অথচ আমরা প্রতিনিয়ত আপনার গুণকীর্তন করছি এবং আপনার পবিত্র সত্তাকে স্মরণ করছি। তিনি বললেন, নিঃসন্দেহে আমি যা জানি, তোমরা তা জান না।" অতঃপর, আল্লাহ আদমকে স্বহস্তে আঠালো ও পোড়ামাটির ন্যায় শুষ্ক মাটি থেকে সৃষ্টি করলেন।

সাফিউল্লাহ
সৃষ্টি
উপাধি
কুরআনে উল্লেখ